معاہدہ سیورے

تصغیر|300px| معاہدہ سیورے کے تحت یونان کو عطا کردہ علاقے

**معاہدہ سیورے** (انگریزی:Treaty of Sevres) جنگ عظیم اول کے بعد 10 اگست 1920ء کو اتحادی قوتوں اور سلطنت عثمانیہ کے درمیان طے پانے والا امن معاہدہ تھا۔ اس معاہدے پر عثمانی سلطنت نے دستخط کر دیے تھے لیکن اسے ترکی کی جمہوری تحریک نے مسترد کر دیا اور اس معاہدے پر عملدرآمد نہ ہو سکا۔ مصطفی کمال اتاترک کی زیر قیادت اس تحریک نے معاہدے کے بعد ترکی کی جنگ آزادی کا اعلان کر دیا اور قسطنطنیہ (موجودہ استنبول) میں بادشاہت کو ختم کرکے ترکی کو جمہوریہ بنادیا۔

## سلطنت عثمانیہ کی عظیم شکست
[تصغیر|عثمانی حکومت کی جانب سے معاہدے پر دستخط کرنے والے نمائندے، بائیں سے دائیں جانب [رضا توفیق، فرید پاشا، ہادی پاشا اور رشید خالص]]
اس معاہدے کو سلطنت عثمانیہ کی ایک عظیم شکست سمجھا جاتا ہے جو اپریل 1920ء میں اتحادیوں کے درمیان سان ریمو کانفرنس کے بعد طے پانے والے معاہدوں کی ایک کڑی تھا۔ اس معاہدے کے تحت حجاز (موجودہ سعودی عرب کا صوبہ) اور آرمینیا آزاد ممالک قرار دیے گئے۔ معاہدے کے سیکشن III کے آرٹیکل 62تا 64 کے مطابق کردستان کو بھی آزادی ملنی تھی اور کرد ولایت موصل بھی آزاد کردستان میں شمولیت اختیار کرسکتی تھی۔ دوران جنگ سائیکس پیکوٹ معاہدے کے تحت بین النہرین یعنی میسوپوٹیمیا (موجودہ عراق) اور فلسطین برطانیہ اور لبنان اور شام کا علاقہ فرانس کے انتظام میں دے دیا گیا۔ اس کے علاوہ بحیرہ روم میں جزائر ڈوڈکینیز اور رہوڈز (جو 1911ء سے ہی اٹلی کے قبضے میں تھے ) کے علاوہ شمالی اناطولیہ اٹلی کو دے دیا گیا جبکہ تھریس اور مغربی اناطولیہ یونان کا حصہ قرار دیا گیا جس میں سمرنا (موجودہ ازمیر) کی اہم ترین بندرگاہ بھی شامل تھی۔۔ باسفورس، درہ دانیال اور بحیرہ مرمرہ کو غیر فوجی اور بین الاقوامی علاقہ قرار دیا گیا اور عثمانی افواج کی تعداد کو 50ہزار تک محدود کر دیا گیا۔

## ترکی کی جنگ آزادی اور معاہدہ لوزان

انقرہ میں ترکی کی قومی اسمبلی نے معاہدے کو مسترد کرتے ہوئے مغربی اناطولیہ میں یونانی افواج کی بڑھتی ہوئی پیش قدمی کو روکا۔ مارچ 1921ء میں مصطفی کمال کے حامیوں نے سوویت روس کی بالشویک حکومت سے دوستی کا معاہدہ کر لیا جس کے نتیجے میں کمالیوں نے ستمبر 1922ء تک یونان کو شکست دے کر اس کی افواج کو اناطولیہ سے نکال باہر کیا۔ اس زبردست فتح کے بعد جنگ عظیم اول کے اتحادی مذاکرات کی میز پر آنے پر مجبور ہو گئے اور 1923ء میں سوئٹزرلینڈ کے شہر لوزان میں معاہدہ سیورے کو ترکی کے حق میں منسوخ کر دیا گیا۔ معاہدہ لوزان ترکی کی عظیم فتح سمجھا جاتا ہے ۔

## مزید دیکھیے
* معاہدہ لوزان
* جنگ عظیم اول
* مصطفی کمال اتاترک
* ترکی
* سلطنت عثمانیہ

## بیرونی روابط

معاہدہ سیورے کا متن

زمرہ:1920ء میں فرانس
زمرہ:اطالیہ کے امن معاہدے
زمرہ:تاریخ آرمینیا
زمرہ:تاریخ جدید ترکیہ
زمرہ:تاریخ فلسطین
زمرہ:تاریخ کردستان
زمرہ:ترکیہ
زمرہ:جاپان کے امن معاہدے
زمرہ:ریاستہائے متحدہ کے امن معاہدے
زمرہ:سلطنت عثمانیہ
زمرہ:سلطنت عثمانیہ مملکت متحدہ تعلقات
زمرہ:فرانس کے امن معاہدے

زمرہ:مملکت متحدہ کے امن معاہدے
زمرہ:مملکت متحدہ کے معاہدے (1801ء–1922ء)
زمرہ:سلطنت عثمانیہ میں 1920ء
زمرہ:ویکی ڈیٹا سے مختلف مختصر وضاحت
زمرہ:ووڈرو ولسن
زمرہ:ارمینیا میں 1920ء
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:اگست 1920ء کی سرگرمیاں
زمرہ:1920ء کے معاہدے
زمرہ:یونان کے امن معاہدے
زمرہ:پولینڈ کے امن معاہدے
زمرہ:تاریخ ایل-دو-فرانس
زمرہ:سلطنت عثمانیہ پہلی جنگ عظیم میں
زمرہ:آرمینیا ترکیہ تعلقات
زمرہ:فرانس- ترکیہ تعلقات
زمرہ:یونان- ترکیہ تعلقات
زمرہ:اطالیہ ترکیہ تعلقات
زمرہ:ترکیہ میں بیسویں صدی
زمرہ:آرمینیا میں بیسویں صدی
زمرہ:امن معاہدے
زمرہ:یونان میں بیسویں صدی
زمرہ:1920ء میں سیاست
زمرہ:آرمینی قانون
زمرہ:عثمانی قانون
زمرہ:سوویتی قانون
زمرہ:مملکت متحدہ کی قانونی تاریخ
زمرہ:ترک جنگ آزادی
زمرہ:بیسویں صدی کے معاہدے
زمرہ:1920ء
زمرہ:تاریخ یونان
زمرہ:تاریخ تھریس
زمرہ:مملکت اطالیہ (1861ء-1946ء) کے معاہدے